รัวพรุนนร.กศน. ไล่ล่า2พี่น้องทมิฬ
อุกอาจกลางกรุง ปมขัดแย้งส่วนตัว,ยิงถล่มโหดนักเรียน กศน.ย่านบางเขน หลังขี่ จยย.มาพบกลุ่มเพื่อน พูดคุยเสร็จถูกระดมยิงไม่ยั้งด้วยปืนลูกซองและปืนขนาด 9 มม. เบื้องต้นตำรวจสืบสวนรู้ตัวผู้ก่อเหตุทั้งหมด ขอศาลอนุมัติหมายจับ เพื่อติดตามจับกุมตัวกลุ่มผู้ต้องหามาดำเนินคดี คลี่คลายสาเหตุการกระทำอันอุกอาจ,ยิงโหดนักเรียน กศน. เปิดเผยเมื่อเวลา 03.00น.วันที่ 23 เม.ย. ร.ต.อ.เกียรติศักดิ์ โพธิ์พระ รอง สว. (สอบสวน) สน.คันนายาว รับแจ้งเหตุมีผู้ถูกทำร้ายด้วยอาวุธปืนบริเวณปากซอยสุขาภิบาล 5 ซอย 16 ถนนสุขาภิบาล 5 แขวงท่าแร้ง เขตบางเขน กรุงเทพฯ รุดตรวจสอบที่เกิดเหตุพร้อม พล.ต.ต.เจริญ ศรีศศลักษณ์ ผบก.น.2 พ.ต.อ.ธีระชัย ชำนาญหมอ ผกก.กก.สส.บก.น.2 พ.ต.ท.วีระ งามเลิศ รองผกก. (สอบสวน) สน.คันนายาว พ.ต.ท.พงษ์สิทธิ์ ปาลาพงศ์ สว.สส.สน.คันนายาว เจ้าหน้าที่กองพิสูจน์หลักฐาน แพทย์นิติเวช รพ.ตร.และอาสาสมัครมูลนิธิร่วมกตัญญู ที่เกิดเหตุพบร่างนายอ้น (นามสมมติ) อายุ 16 ปี นักเรียน กศน. ชั้น ม.3 ย่านบางเขน นอนหงายจมเลือดหายใจรวยริน ถูกอาวุธปืนไม่ทราบขนาดยิงเข้าที่บริเวณใบหน้า ลำคอ หน้าอกซ้าย แผ่นหลังและตามลำตัวหลายนัด เจ้าหน้าที่ได้พยายามช่วยกันปั๊มหัวใจ แต่เนื่องจากได้รับบาดเจ็บอาการสาหัส ทนพิษบาดแผลไม่ไหวเสียชีวิตในเวลาต่อมา,ตรวจสอบภายในร่างกายผู้เสียชีวิตพบปลอก กระสุนลูกซองไม่ทราบขนาดอยู่ในกระเป๋าเสื้อแจ็กเกตทางด้านขวา 1 นัด เจ้าหน้าที่จึงรวบรวมไว้เป็นหลักฐาน สอบสวนชาวบ้านในละแวกที่เกิดเหตุ ให้การว่า ก่อนเกิดเหตุขณะกำลังพักผ่อนอยู่ภายในบ้าน ได้ยินเสียงปืนดังขึ้นติดต่อกัน 6-7 นัด จากนั้นได้ยินเสียงรถจักรยานยนต์วิ่งออกไปทางปากซอย แต่ไม่กล้าออกมาดู เนื่องจากกลัวถูกลูกหลง เพราะภายในซอยดังกล่าวมักจะมีกลุ่มวัยรุ่นมามั่วสุมเสพยาเสพติดอยู่เป็นประจำ จนเป็นที่เอือมระอาของชาวบ้าน,ด้าน พล.ต.ต.เจริญกล่าวว่า จากการซักถามบิดามารดาของผู้ตายทราบว่า ผู้ตายเคยอยู่โรงเรียนรัตนโกสินทร์สมโภชบางเขน ชั้น ม.3 แต่ดรอปเรียนไว้ ขณะนี้กำลังศึกษาต่อที่ กศน.แห่งหนึ่ง และเพิ่งจะไปเรียน ได้เพียงแค่วันเดียว ก่อนหน้านี้ผู้ตายมักจะเดินทางเข้ามาหาเพื่อนที่อยู่ภายในซอยดังกล่าวเป็นประจำ โดยวันนี้ผู้ตายได้ขี่ จยย.ฮอนด้า รุ่นเอ็มเอสเอ็กซ์สีเหลือง ทะเบียน 4 กร 3866 กรุงเทพมหานคร เข้ามาในซอยกับเพื่อน เมื่อเข้ามาถึงบริเวณกลางซอยได้พบกับกลุ่มวัยรุ่นที่ตั้งโต๊ะมั่วสุมนั่งดื่มน้ำใบกระท่อมผสมยาแก้ไอ หรือภาษาวัยรุ่นที่เรียกว่า สี่คูณร้อย อยู่หลายคนที่บริเวณกลางซอย เบื้องต้นสันนิษฐานว่าผู้ตายอาจจะเข้ามามั่วสุมด้วย หรืออาจจะเข้ามาทำอะไรสักอย่าง แต่มาเจอกับคู่อริ ก่อนจะถูกระดมยิงด้วยอาวุธปืน ในขณะที่กำลังนั่งคร่อมรถ จยย.ของตัวเองอยู่ จากนั้นผู้ตายก็ได้วิ่งหนีเข้าไปหลบในป่ากกข้างทางที่อยู่ใกล้กัน ก่อนจะโทรศัพท์บอกเพื่อนว่าตัวเองถูกยิงและให้เดินทางมารับ,พล.ต.ต.เจริญกล่าวต่อว่า เมื่อเจ้าหน้าที่ตำรวจได้รับแจ้งเหตุและเดินทางมาถึง เพื่อนผู้ตายก็ได้เดินทางกลับไปแล้ว ส่วนเจ้าหน้าที่มูลนิธิฯได้ช่วยเหลือนำผู้ตายออกมาจากจุดที่ถูกยิง เพราะจุดดังกล่าวค่อน ข้างเปลี่ยว ก่อนจะพยายามปั๊มหัวใจแต่ไม่สำเร็จ ทำให้มาเสียชีวิตที่บริเวณปากซอย สำหรับอาวุธปืนที่คนร้ายใช้คาดว่าน่าจะมีมากกว่า 2 กระบอก เพราะบาดแผลมีทั้งรอยกระสุนปืนลูกซอง และรอยกระสุนปืนขนาด 9 มม. ที่ด้านหลังผู้ตาย อย่างไรก็ตาม ขณะนี้ทางเจ้าหน้าที่ทราบชื่อของกลุ่มวัยรุ่นที่ก่อเหตุแล้ว เป็นวัยรุ่นที่อยู่ภายในซอยที่เกิดเหตุ และอยู่ระหว่างการติดตามจับกุมตัวมาดำเนินคดีต่อไป,ช่วงบ่ายวันเดียวกันที่ สน.คันนายาว พ.ต.ท.วีระ งามเลิศ รอง ผกก. (สอบสวน) หัวหน้างานสอบสวน สน.คันนายาว เปิดเผยว่า จากการตรวจสืบสวนสอบสวนเบื้องต้น ทราบว่ามีผู้ต้องหาจำนวน 2 ราย คือนายกฤษณะ ดิษบรรจง อายุ 23 ปี และนายสาธิต ดิษบรรจง อายุ 21 ปี เป็นพี่น้องกัน ตามแนวทางการสืบสวนคาดว่าผู้ตายกับกลุ่มผู้ต้องหาเป็นเพื่อนในกลุ่มเดียวกัน ก่อนเกิดเหตุผู้ตายได้ขี่รถจักรยานยนต์มากับนายศักดิ์ดา งามละม้าย เพื่อนสนิท เมื่อมาถึงบริเวณด้านหน้าบ้านของผู้ต้องหามีการยืนพูดคุยกัน ก่อนจะถูกนายกฤษณะใช้อาวุธปืนจ่อยิงผู้ตาย จากนั้นนายสาธิตได้วิ่งตามมาพร้อมใช้อาวุธปืนจ่อยิงซ้ำอีกครั้ง ก่อนพากันหลบหนีไป ทั้งนี้ เจ้าหน้าที่ยังไม่ทราบถึงสาเหตุของการก่อเหตุครั้งนี้ เบื้องต้นอยู่ระหว่างการดำเนินการขออนุมัติศาลเพื่อออกหมายจับ และจะรีบติดตามจับกุมผู้ต้องหา เพื่อนำตัวมาสอบสวนหาสาเหตุต่อไป
ยิงถล่มโหดนักเรียน กศน.ย่านบางเขน หลังขี่ จยย.มาพบกลุ่มเพื่อน พูดคุยเสร็จถูกระดมยิงไม่ยั้งด้วยปืนลูกซองและปืนขนาด 9 มม. เบื้องต้นตำรวจสืบสวนรู้ตัวผู้ก่อเหตุทั้งหมด ขอศาลอนุมัติหมายจับ
ข่าวหน้า1,ยิงโหดนักเรียน,บางเขน,ปืนลูกซอง,จับกุม,นักเรียน,คันนายาว,ข่าว,ไทยรัฐฉบับพิมพ์